ಎಬಿಎನ್ ಆಮ್ರೋ

**ABN AMRO ಬ್ಯಾಂಕ್‌ N.V.**  ಎಂಬುದು ಒಂದು ಡಚ್‌‌ ಬ್ಯಾಂಕು ಆಗಿದ್ದು, ಆಮ್‌ಸ್ಟರ್‌ಡ್ಯಾಮ್‌‌‌ನಲ್ಲಿ ಅದು ತನ್ನ ಕೇಂದ್ರ ಕಾರ್ಯಾಲಯವನ್ನು ಹೊಂದಿದೆ. ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌ ನೇತೃತ್ವದ ಒಂದು ಬ್ಯಾಂಕಿಂಗ್‌‌ ಒಕ್ಕೂಟದಿಂದ ಇದು ಸ್ವಾಧೀನಕ್ಕೊಳಗಾದ, ಮತ್ತು ನಂತರದಲ್ಲಿ ವೈಫಲ್ಯಕ್ಕೆ ಈಡಾಗುವುದನ್ನು ತಪ್ಪಿಸಲೆಂದು ಡಚ್‌‌ ಸರ್ಕಾರದಿಂದ ಭಾಗಶಃವಾಗಿ ರಾಷ್ಟ್ರೀಕರಿಸಲ್ಪಟ್ಟ ಒಂದು ಹಠಾತ್ತಾದ ಬದಲಾವಣೆಯ ನಂತರ 2009ರಲ್ಲಿ ಇದು ಮರು-ಸ್ಥಾಪಿಸಲ್ಪಟ್ಟಿತು.
1765ರ ಕಾಲದಿಂದಲೂ ಈ ಬ್ಯಾಂಕು ಸ್ವಾಧೀನಗಳು ಮತ್ತು ವಿಲೀನಗಳ ಒಂದು ಸುದೀರ್ಘ ಇತಿಹಾಸವನ್ನೇ ಹೊಂದಿದೆ. ಆಲ್ಜಿಮೀನ್‌ ಬ್ಯಾಂಕ್‌ ನೆಡೆರ್ಲೆಂಡ್‌ (ABN) ಮತ್ತು ಆಮ್‌ಸ್ಟರ್‌ಡ್ಯಾಮ್‌‌ ಅಂಡ್‌ ರೋಟರ್‌ಡ್ಯಾಮ್‌ ಬ್ಯಾಂಕ್‌‌ (AMRO) ಇವುಗಳ ನಡುವೆ ಆದ ಒಂದು ವಿಲೀನದಿಂದಾಗಿ 1991ರಲ್ಲಿ ABN AMRO ಸೃಷ್ಟಿಸಲ್ಪಟ್ಟಿತು. 2007ರ ವೇಳೆಗೆ, ABN AMRO ನೆದರ್ಲೆಂಡ್ಸ್‌‌ನಲ್ಲಿನ ಎರಡನೇ ಅತಿದೊಡ್ಡ ಬ್ಯಾಂಕು ಎನಿಸಿಕೊಂಡಿತ್ತು ಮತ್ತು ತಾನು ಹೊಂದಿದ್ದ ಸ್ವತ್ತುಗಳ ಆಧಾರದ ಮೇಲೆ ಯುರೋಪ್‌‌ನಲ್ಲಿನ ಎಂಟು ಅತಿದೊಡ್ಡ ಬ್ಯಾಂಕುಗಳ ಪೈಕಿ ಒಂದೆನಿಸಿಕೊಂಡಿತ್ತು. ಆ ಸಮಯದಲ್ಲಿ, ದಿ ಬ್ಯಾಂಕರ್‌ ಮತ್ತು ಫಾರ್ಚೂನ್‌ ಗ್ಲೋಬಲ್‌‌ 500 ಎಂಬ ನಿಯತಕಾಲಿಕಗಳು ಈ ಬ್ಯಾಂಕನ್ನು ಪ್ರಪಂಚದ ಅತಿದೊಡ್ಡ ಬ್ಯಾಂಕುಗಳ ಪಟ್ಟಿಯಲ್ಲಿ 15ನೇ ಸ್ಥಾನದಲ್ಲಿ ಇರಿಸಿದವು, ಹಾಗೂ 110,000 ಉದ್ಯೋಗಿಗಳನ್ನು ಹೊಂದುವುದರೊಂದಿಗೆ ಈ ಬ್ಯಾಂಕು 63 ದೇಶಗಳಲ್ಲಿ ತನ್ನ ಕಾರ್ಯಾಚರಣೆಗಳನ್ನು ಹೊಂದಿತ್ತು.
2007ರಲ್ಲಿ, ಇತಿಹಾಸದಲ್ಲಿನ ಅತಿದೊಡ್ಡ ಬ್ಯಾಂಕು ಸ್ವಾಧೀನ ಎನಿಸಿಕೊಂಡ ಪ್ರಕ್ರಿಯೆಯೊಂದರಲ್ಲಿ ಈ ಬ್ಯಾಂಕು ಸ್ವಾಧೀನಕ್ಕೊಳಗಾಯಿತು. ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌, ಫೋರ್ಟಿಸ್‌ ಬ್ಯಾಂಕು ಮತ್ತು ಬ್ಯಾಂಕೊ ಸ್ಯಾಂಟ್ಯಾಂಡರ್‌ ಇವುಗಳಿಂದ ರೂಪುಗೊಂಡಿದ್ದ ಒಕ್ಕೂಟವೊಂದರಿಂದ ಈ ಸ್ವಾಧೀನವು ನಡೆದು, ಇವುಗಳ ಪೈಕಿಯ ಮೊದಲ ಎರಡು ಬ್ಯಾಂಕುಗಳು ಸ್ವಾಧೀನದ ಒಂದು ಪರಿಣಾಮವಾಗಿ ಗಂಭೀರ ಸ್ವರೂಪದ ತೊಂದರೆಗೆ ಸಿಲುಕಿದವು. ಸ್ವಾಧೀನ ಪ್ರಕ್ರಿಯೆಗೆ ಹಣವೊದಗಿಸಲೆಂದು ಸೃಷ್ಟಿಸಲ್ಪಟ್ಟ ದೊಡ್ಡ ಮೊತ್ತದ ಋಣಭಾರವು, ಬ್ಯಾಂಕುಗಳ ಮೀಸಲುಗಳನ್ನು ಬರಿದುಮಾಡಿತ್ತು ಹಾಗೂ 2007–2010ರ ಅವಧಿಯ ಹಣಕಾಸಿನ ಬಿಕ್ಕಟ್ಟು ಆರಂಭಗೊಂಡಿದ್ದ ಅದೇ ಸಮಯದಲ್ಲೇ ಈ ಸನ್ನಿವೇಶವೂ ಎದುರಾಗಿತ್ತು. ಇದರ ಪರಿಣಾಮವಾಗಿ, ಬ್ಯಾಂಕಿಂಗ್‌ ಕಾರ್ಯಾಚರಣೆಗಳ ಡಚ್‌‌ ಭಾಗಗಳನ್ನು ಡಚ್‌‌ ಸರ್ಕಾರವು ಸ್ವಾಧೀನಪಡಿಸಿಕೊಂಡಿತು ಮತ್ತು ರಾಷ್ಟ್ರೀಕರಿಸಿತು; ವಿಫಲಗೊಳ್ಳುವುದನ್ನು ತಪ್ಪಿಸಲೆಂದು ಸದರಿ ಡಚ್‌‌ ಭಾಗಗಳನ್ನು ಫೋರ್ಟಿಸ್‌‌ಗೆ ಮೂಲತಃ ಹಂಚಲಾಗಿತ್ತು. ಸ್ಕಾಟಿಷ್‌ ಬ್ಯಾಂಕನ್ನು ಅದರ ಹಣಕಾಸಿನ ದುಸ್ಥಿತಿಯಿಂದ ಪಾರುಮಾಡುವ ದೃಷ್ಟಿಯಿಂದ, RBSಗೆ ಹಂಚಲ್ಪಟ್ಟಿದ್ದ ವಿಭಾಗಗಳ ಮೇಲೆ UK ಸರ್ಕಾರವು ಪರಿಣಾಮಕಾರಿ ನಿಯಂತ್ರಣವನ್ನು ತೆಗೆದುಕೊಂಡಿತು. ಒಕ್ಕೂಟದ RFS ಹೋಲ್ಡಿಂಗ್ಸ್‌‌ B.V.ಯ ಹಿಡಿತದಲ್ಲಿದ್ದ ABN AMROದ ಉಳಿದ ಭಾಗಗಳು, ಅದರಲ್ಲೂ ಗಮನಾರ್ಹವಾಗಿ ಸಾಗರೋತ್ತರದ ವ್ಯವಹಾರಗಳು RBSನೊಂದಿಗೆ ವಿಲೀನಗೊಳಿಸಲ್ಪಟ್ಟವು; ಸ್ಯಾಂಟ್ಯಾಂಡರ್ ಬ್ಯಾಂಕು ಮಾರಾಟಕ್ಕೊಳಗಾಯಿತು ಇಲ್ಲವೇ ಮುಚ್ಚಲ್ಪಟ್ಟಿತು.
ಬ್ಯಾಂಕನ್ನು ಮರುರೂಪಿಸಿ ಸ್ಥಿರೀಕರಿಸುವುದಕ್ಕಾಗಿ, ಡಚ್‌‌ ಸರ್ಕಾರವು ಹಿಂದಿನ ಡಚ್‌‌ ಹಣಕಾಸು ಮಂತ್ರಿಯಾದ ಗೆರಿಟ್‌ ಜಾಲ್ಮ್‌‌ ಎಂಬಾತನನ್ನು ಅದರ CEO ಆಗಿ ನೇಮಿಸಿತು ಮತ್ತು 2010ರ ಫೆಬ್ರುವರಿಯಲ್ಲಿ ಎರಡು ಪ್ರತ್ಯೇಕ ಸಂಸ್ಥೆಗಳಾಗಿ ಬ್ಯಾಂಕು ವಿಭಜನೆಯಾಯಿತು. **ABN AMRO ಬ್ಯಾಂಕು N.V.**  ಎಂದು ಕರೆಯಲ್ಪಟ್ಟ ಒಂದು ಸಂಸ್ಥೆಯ ಸ್ವಾಮ್ಯತ್ವವು ಡಚ್‌‌ ಸರ್ಕಾರದ ವಶವಾದರೆ, **ದಿ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ N.V.**  ಎಂದು ಹೆಸರಿಸಲ್ಪಟ್ಟ ಮತ್ತೊಂದು ಸಂಸ್ಥೆಯ ಸ್ವಾಮ್ಯತ್ವವು ದಿ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌‌‌ನ ವಶವಾಯಿತು. ಈ ದಿನಾಂಕದಂದು, ಡಚ್‌‌ ಸ್ವಾಮ್ಯದಲ್ಲಿದ್ದ ವ್ಯವಹಾರಗಳು, RBSನ ಸ್ವಾಮ್ಯದಲ್ಲಿದ್ದವುಗಳಿಂದ ಕಾನೂನುಬದ್ಧವಾಗಿ ವಿಲೀನದ ರದ್ದತಿಗೊಳಗಾದವು. ABN AMRO ಹೆಸರನ್ನು ಡಚ್‌‌ ಸರ್ಕಾರವು ವಶಮಾಡಿಕೊಂಡಿತು ಮತ್ತು ತಾನು ಖರೀದಿಸಿದ ಬ್ಯಾಂಕಿನ ಭಾಗಗಳಿಗೆ ಸಂಬಂಧಿಸಿದಂತೆ ಅದನ್ನು ಬಳಸಿಕೊಂಡಿತು; ಅದೇ ವೇಳೆಗೆ, ಸಮೂಹದೊಳಗಿನ ಇತರ ಕಂಪನಿಗಳು ಮರುನಾಮಕರಣಗೊಂಡವು ಅಥವಾ ಮುಚ್ಚಲ್ಪಟ್ಟವು.

2010ರಲ್ಲಿ, *ABN AMRO ಪ್ರೈವೇಟ್‌ ಬ್ಯಾಂಕಿಂಗ್‌‌*, *ABN AMRO ನೆಡೆರ್ಲೆಂಡ್‌‌‌* ನ ಹಿಂದಿನ ವಿಭಾಗಗಳನ್ನು *ಫೋರ್ಟಿಸ್‌ ಬ್ಯಾಂಕ್‌ ನೆಡೆರ್ಲೆಂಡ್‌‌* ನ ಜೊತೆಗೆ ಒಟ್ಟಾಗಿಸಿ ವಿಲೀನಗೊಳಿಸುವ ಮೂಲಕ, ABN AMRO ಬ್ಯಾಂಕಿನ ಮಾಲೀಕನಾದ ABN AMRO ಗ್ರೂಪ್‌ ಸೃಷ್ಟಿಸಲ್ಪಟ್ಟಿತು; ಇಷ್ಟೇ ಅಲ್ಲದೇ, ಹಿಂದೆ ಫೋರ್ಟಿಸ್‌ನ ಸ್ವಾಮ್ಯದಲ್ಲಿದ್ದ *ಮೀಸ್‌ಪಿಯರ್‌ಸನ್‌*  ಎಂಬ ಖಾಸಗಿ ಬ್ಯಾಂಕು ಹಾಗೂ *ಇಂಟರ್‌ನ್ಯಾಷನಲ್‌ ಡೈಮಂಡ್‌ ಅಂಡ್‌ ಜ್ಯುವೆಲ್ರಿ ಗ್ರೂಪ್‌‌*  ಇವೂ ಸಹ ಈ ವಿಲೀನದಲ್ಲಿ ಸೇರಿದ್ದವು. 2010ರ ಜುಲೈ 1ರಂದು, ABN AMRO ಎಂಬ ಹೆಸರಿನ ಅಡಿಯಲ್ಲಿ ಇದು ಕಾರ್ಯಾಚರಣೆಯನ್ನು ಪ್ರಾರಂಭಿಸಿತು; ಇದೇ ಸಮಯಕ್ಕೆ ಫೋರ್ಟಿಸ್‌ ಬ್ಯಾಂಕಿನ ಹೆಸರು ಅಧಿಕೃತವಾಗಿ ಅಂತ್ಯಗೊಂಡಿತು. ಇದು ಕನಿಷ್ಟ ಪಕ್ಷ 2011ರವರೆಗೂ ಸರ್ಕಾರಿ ಸ್ವಾಮ್ಯದಲ್ಲಿಯೇ ಉಳಿದುಕೊಂಡಿರಲಿದೆ ಎಂಬುದಾಗಿ ಡಚ್‌‌ ಸರ್ಕಾರವು ತಿಳಿಸಿದ್ದು, ಅದರ ನಂತರದಲ್ಲಿ, ಒಂದು ಹೊಸ ಬ್ಯಾಂಕಿಗೆ ಸಂಬಂಧಿಸಿದಂತೆ ಸರ್ಕಾರವು ಸ್ಟಾಕ್‌ ಮಾರುಕಟ್ಟೆಯ ಒಂದು ಸಾರ್ವಜನಿಕ ಪಟ್ಟೀಕರಣವನ್ನು ಪರಿಗಣಿಸಲಿದೆ.
## ಇತಿಹಾಸ
### ಆರಂಭಿಕ ವರ್ಷಗಳು
ಡಚ್‌‌ ಈಸ್ಟ್‌ ಇಂಡೀಸ್‌‌‌ನ ವ್ಯಾಪಾರ ಮತ್ತು ಹಣಕಾಸಿನ ಸ್ಥಿತಿಗತಿಯನ್ನು ಪುನಶ್ಚೈತನ್ಯಗೊಳಿಸುವ ದೃಷ್ಟಿಯಿಂದ, Iನೇ ರಾಜ ವಿಲಿಯಂ 1824ರಲ್ಲಿ ನೆಡೆರ್ಲೆಂಡ್‌ಷ್‌ ಹ್ಯಾಂಡಲ್‌-ಮಾಟ್ಸ್‌ಚಾಪ್ಪಿಜ್‌ (NHM) ಎಂಬ ಹೆಸರಿನ ಒಂದು ವ್ಯಾಪಾರಿ ಕಂಪನಿಯನ್ನು ಸ್ಥಾಪಿಸಿದ. ಇದು ABN AMROವಿನ ಪ್ರಧಾನ ಪೂರ್ವವರ್ತಿಗಳ ಪೈಕಿ ಒಂದೆನಿಸಿಕೊಂಡಿತು. 1964ರಲ್ಲಿ *ಟ್ವೆಂಟ್‌ಷ್‌ ಬ್ಯಾಂಕಿನ*  ಜೊತೆಗೆ ಸದರಿ NHM ವಿಲೀನಗೊಂಡು, ಆಲ್ಜಿಮೀನ್‌ ಬ್ಯಾಂಕ್‌ ನೆಡೆರ್ಲೆಂಡ್‌ (ABN) ಎಂಬ ಅಸ್ತಿತ್ವವನ್ನು ರೂಪಿಸಿತು. 1871ರಲ್ಲಿ ಸ್ಥಾಪಿಸಲ್ಪಟ್ಟಿದ್ದ *ಆಮ್‌ಸ್ಟರ್‌ಡ್ಯಾಮ್‌‌ಷ್‌‌‌ ಬ್ಯಾಂಕು*, 1873ರಲ್ಲಿ ಸ್ಥಾಪಿಸಲ್ಪಟ್ಟಿದ್ದ *ರೋಟರ್‌ಡ್ಯಾಮ್‌ಷ್‌‌ ಬ್ಯಾಂಕಿನ*  ಜೊತೆಯಲ್ಲಿ ಅದೇ ವರ್ಷದಲ್ಲಿ ವಿಲೀನಗೊಂಡು (1765ರಿಂದಲೂ ಕಾರ್ಯಾಚರಣೆಯಲ್ಲಿ ತೊಡಗಿದ್ದ *ಡೆಟರ್‌ಮೀಜರ್‌ ವೆಸ್ಲಿಂಗ್‌ &amp; ಜನ್‌.*  ಎಂಬುದನ್ನು ಒಳಗೊಂಡಿದ್ದ ವಿಲೀನದ ಭಾಗವಾಗಿ) AMRO ಬ್ಯಾಂಕ್‌ ರೂಪುಗೊಂಡಿತು. ABN AMROವನ್ನು ಸೃಷ್ಟಿಸುವುದಕ್ಕಾಗಿ ವಿಲೀನಗೊಳ್ಳಲು, 1991ರಲ್ಲಿ ABN ಮತ್ತು AMRO ಬ್ಯಾಂಕು ಸಮ್ಮತಿಸಿದವು.
ಈ ವಿಲೀನಗಳು ಮತ್ತು ಸ್ವಾಧೀನಗಳ ಮೂಲಕ, ಒಂದು ದೊಡ್ಡ ಸಂಖ್ಯೆಯ ಸಾಗರೋತ್ತರದ ಕಂಪನಿಗಳು ಮತ್ತು ಶಾಖೆಗಳನ್ನು ABN AMRO ಗಳಿಸಿತು. NHM ಸಂಸ್ಥೆಯಿಂದಾಗಿ ಇದು ಏಷ್ಯಾ ಮತ್ತು ಮಧ್ಯಪ್ರಾಚ್ಯ ವಲಯಗಳಲ್ಲಿ ಒಂದು ಗಮನಾರ್ಹವಾದ ಶಾಖಾ ಜಾಲವನ್ನು ಹೊಂದಿತ್ತು. ಇವುಗಳ ಪೈಕಿ ಸೌದಿ ಹಾಲೆಂಡಿ ಬ್ಯಾಂಕ್‌ ಒಂದಾಗಿದ್ದು, ಇದು ಹಳೆಯ NHMನ ಜೆಡಾಹ್‌ ಶಾಖೆಯಾಗಿತ್ತು ಮತ್ತು ಇದರಲ್ಲಿ ABN AMRO ಇನ್ನೂ 40%ನಷ್ಟು ಪಾಲನ್ನು ಹೊಂದಿತ್ತು; ಸದರಿ ಸೌದಿ ಹಾಲೆಂಡಿ ಬ್ಯಾಂಕ್, ಪಾರ್ಟಿ ಫಾರ್‌ ಫ್ರೀಡಂ ಎಂಬ ರಾಜಕೀಯ ನಿಯೋಗದಿಂದ ಡಚ್‌‌ ಸಂಸತ್ತಿನಲ್ಲಿ ಕೇಳಲ್ಪಟ್ಟ ಪ್ರಶ್ನೆಗಳಿಗೆ ಕಾರಣವಾಯಿತು. ಹಾಲೆಂಡ್‌ಷ್‌ ಬ್ಯಾಂಕ್‌-ಯುನೀ (HBU) ಎಂಬುದು ಮತ್ತೊಂದು ಬ್ಯಾಂಕ್‌ ಆಗಿದ್ದು, 1933ರಲ್ಲಿ *ಹಾಲೆಂಡ್‌ಷ್‌ ಬ್ಯಾಂಕ್‌ ವೂರ್‌ ಡೆ ಮಿಡೆಲ್ಲಂಡ್‌ಷ್‌ ಝೀ*  (HBMZ) ಮತ್ತು *ಹಾಲೆಂಡ್‌ಷ್‌ ಜೂಯಿಡ್‌-ಅಮೆರಿಕಾ ಬ್ಯಾಂಕ್‌*  ನಡುವಣ ಉಂಟಾದ ವಿಲೀನದಿಂದ ಇದು ಸೃಷ್ಟಿಸಲ್ಪಟ್ಟಿತ್ತು; ಇದು ದಕ್ಷಿಣ ಮತ್ತು ಮಧ್ಯ ಅಮೆರಿಕಾದಲ್ಲಿರುವ ಶಾಖೆಗಳ ಒಂದು ವ್ಯಾಪಕ ಜಾಲವನ್ನು ABN AMROಗೆ ನೀಡಿತು. ಚಿಕಾಗೊ ಮೂಲದ ಲಾಸ್ಯಾಲ್ಲೆ ನ್ಯಾಷನಲ್‌ ಬ್ಯಾಂಕ್‌‌‌ನ್ನು ಸ್ವಾಧೀನಪಡಿಸಿಕೊಳ್ಳುವ ಮೂಲಕ, ABN 1979ರಲ್ಲಿ ಉತ್ತರ ಅಮೆರಿಕಾದೊಳಗೆ ವಿಸ್ತರಣೆಗೊಂಡಿತು.
1991ರಲ್ಲಿ ABN ಮತ್ತು AMRO ಬ್ಯಾಂಕ್‌ ವಿಲೀನವಾದ ನಂತರ, ಮುಂದುವರಿದ ಅನೇಕ ಸ್ವಾಧೀನಗಳ ಮೂಲಕ ABN AMRO ತನ್ನ ಬೆಳವಣಿಗೆಯನ್ನು ಮುಂದುವರಿಸಿತು; 1996ರಲ್ಲಿ ಆದ ಡೆಟ್ರಾಯಿಟ್‌ ಉಪನಗರದ ಮೂಲದ ಸ್ಟಾಂಡರ್ಡ್‌ ಫೆಡರಲ್‌‌ ಬ್ಯಾಂಕಿನ ಖರೀದಿ ಹಾಗೂ 2001ರಲ್ಲಿ ಆದ ಮಿಚಿಗನ್‌ ನ್ಯಾಷನಲ್‌ ಬ್ಯಾಂಕ್‌‌ನ ಖರೀದಿಗಳು ಈ ಸ್ವಾಧೀನದಲ್ಲಿ ಸೇರಿದ್ದವು. ಈ ಎರಡೂ ಬ್ಯಾಂಕುಗಳನ್ನೂ ನಾವು *ಲಾಸ್ಯಾಲ್ಲೆ ನ್ಯಾಷನಲ್‌ ಬ್ಯಾಂಕ್‌*  ಎಂಬುದಾಗಿ ಮರುಬ್ರಾಂಡ್‌ ಮಾಡಿದ್ದೇವೆ.
ದಿ ಚಿಕಾಗೊ ಕಾರ್ಪೊರೇಷನ್ ಎಂಬ ಹೆಸರಿನ, ಅಮೆರಿಕಾದ ಭದ್ರತೆಗಳು ಮತ್ತು ವ್ಯಾಪಾರಿ ಸರಕುಗಳ ವ್ಯಾಪಾರಿ ಮತ್ತು ವಿನಿಮಯ ಸಂಸ್ಥೆಯನ್ನು 1995ರ ಶರತ್ಕಾಲದಲ್ಲಿ ABN ಆಮ್ರೊ ಖರೀದಿಸಿತು.
ಇತರ ಪ್ರಮುಖ ಸ್ವಾಧೀನಗಳಲ್ಲಿ, 1998ರಲ್ಲಿ ಆದ ಬ್ಯಾಂಕೊ ರಿಯಲ್‌ ಎಂಬ ಬ್ರೆಜಿಲ್‌ ದೇಶದ ಬ್ಯಾಂಕಿನ ಹಾಗೂ 2006ರಲ್ಲಿ ಆದ ಆಂಟೋನ್‌ವೆನೆಟಾ ಎಂಬ ಇಟಲಿಯ‌ ಬ್ಯಾಂಕಿನ ಸ್ವಾಧೀನಗಳು ಸೇರಿದ್ದವು. 2000ರಲ್ಲಿ ನಡೆದ, ಡಚ್‌‌ ಸ್ಥಳೀಯ ಸರ್ಕಾರದ ಬೌಫಾಂಡ್ಸ್‌  ಎಂಬ ಹೆಸರಿನ ಅಡಮಾನ ಮತ್ತು ಕಟ್ಟಡ ಅಭಿವೃದ್ಧಿ ಸಂಸ್ಥೆಯ ವಿವಾದಾತ್ಮಕ ಸ್ವಾಧೀನದಲ್ಲೂ ಇದು ಭಾಗಿಯಾಗಿತ್ತು. ಬೌಫಾಂಡ್ಸ್‌ನ್ನು ಚಾಲ್ತಿಯಲ್ಲಿರುವ ಒಂದು ಸಂಸ್ಥೆಯಾಗಿ 2006ರಲ್ಲಿ ABN AMRO ಮಾರಾಟ ಮಾಡಿತು.
### ಸಂಧಿಕಾಲವೊಂದನ್ನು ತಲುಪುವಿಕೆ
2005ರ ಆರಂಭದಲ್ಲಿ ABN AMRO ಒಂದು ಸಂಧಿಕಾಲಕ್ಕೆ ತಲುಪಿತ್ತು. ತನ್ನ ಸಮಾನಸ್ಕಂದರ ಸಮೂಹದ 5 ಅಗ್ರಗಣ್ಯರ ಪೈಕಿ ತನ್ನನ್ನು ಇರಿಸಬಲ್ಲ ಒಂದು ROEಯನ್ನು ಹೊಂದುವಲ್ಲಿನ ತನ್ನದೇ ಆದ ಗುರಿಗೆ ಬ್ಯಾಂಕು ಇನ್ನೂ ಹತ್ತಿರ ಬಂದಿರಲಿಲ್ಲ. ಈ ಗುರಿಯು ಬ್ಯಾಂಕಿನ CEO ಆಗಿದ್ದ ರಿಜ್ಕ್‌ಮನ್‌ ಗ್ರೊಯೆನಿಕ್‌ 2000ರಲ್ಲಿ ಆದ ತನ್ನ ನೇಮಕಾತಿಯ ಸಂದರ್ಭದಲ್ಲಿ ನಿಗದಿಪಡಿಸಿಕೊಂಡಿದ್ದ ಒಂದು ಗುರಿಯಾಗಿತ್ತು. 2000ದ ವರ್ಷದಿಂದ ಮೊದಲ್ಗೊಂಡು 2005ರವರೆಗೂ, ABN AMROದ ಸ್ಟಾಕ್‌ ಬೆಲೆಯು ಸ್ಥಗಿತವಾಯಿತು.
2006ರಲ್ಲಿ ಹೊರಬಿದ್ದ ಹಣಕಾಸಿನ ಫಲಿತಾಂಶಗಳು, ಬ್ಯಾಂಕಿನ ಭವಿಷ್ಯದ ಕುರಿತಾದ ಕಳವಳಗಳನ್ನು ಮತ್ತಷ್ಟು ಹೆಚ್ಚಿಸಿದವು. ನಿರ್ವಹಣಾ ಆದಾಯಕ್ಕಿಂತಲೂ ನಿರ್ವಹಣಾ ವೆಚ್ಚಗಳು ಒಂದು ಮಹತ್ತರವಾದ ಪ್ರಮಾಣದಲ್ಲಿ ಹೆಚ್ಚಳಗೊಂಡವು, ಮತ್ತು ದಕ್ಷತೆಯ ಅನುಪಾತವು ಮತ್ತಷ್ಟು ಹದಗೆಟ್ಟು 69.9%ನಷ್ಟು ಮಟ್ಟವನ್ನು ಮುಟ್ಟಿತು. ಕಳಪೆ-ನಿರ್ವಹಣೆಯ ಸಾಲಗಳು ವರ್ಷದಿಂದ ವರ್ಷಕ್ಕೆ ಗಣನೀಯವಾಗಿ ಹೆಚ್ಚಳಗೊಂಡು 192%ನಷ್ಟು ಮಟ್ಟವನ್ನು ಮುಟ್ಟಿದವು. ಅವಿರತವಾದ ಸ್ವತ್ತಿನ ಮಾರಾಟಗಳಿಂದ ಮಾತ್ರವೇ ನಿವ್ವಳ ಲಾಭಗಳು ಏರಿದವು.
ABN AMRO ವಿಘಟನೆಗೊಳ್ಳುವುದಕ್ಕೆ, ವಿಲೀನಗೊಳ್ಳುವುದಕ್ಕೆ, ಅಥವಾ ಸ್ವಾಧೀನಕ್ಕೊಳಗಾಗುವುದಕ್ಕೆ ಸಂಬಂಧಿಸಿದಂತೆ, ಕಳೆದ ಒಂದೆರಡು ವರ್ಷಗಳಿಂದ ಒಂದಷ್ಟು ಕರೆಗಳು ಬರುತ್ತಿದ್ದವು. 2007ರ ಫೆಬ್ರುವರಿ 21ರಂದು TCI ಹೆಡ್ಜ್‌ ಫಂಡ್‌‌ನಿಂದ (ರಕ್ಷಣಾ ನಿಧಿಯಿಂದ) ಕರೆಯು ಬಂದಿತು. ABN AMROದ ಒಂದು ವಿಲೀನ, ಸ್ವಾಧೀನ ಅಥವಾ ವಿಘಟನೆಗೆ ಸಂಬಂಧಿಸಿದಂತೆ ಸಕ್ರಿಯವಾಗಿ ವಿಚಾರಣೆ ನಡೆಸಬೇಕೆಂದು ಮೇಲ್ವಿಚಾರಣಾ ಮಂಡಳಿಯ ಸಭಾಪತಿಯನ್ನು ಸದರಿ TCI ಹೆಡ್ಜ್‌ ಫಂಡ್‌ ಕೇಳಿತ್ತು ಮತ್ತು ಅಧಾರವಾಗಿರುವ ಸ್ವತ್ತುಗಳ ನಿಜವಾದ ಮೌಲ್ಯವನ್ನು ಪ್ರಸಕ್ತ ಸ್ಟಾಕ್‌ ಬೆಲೆಯು ಪ್ರತಿಬಿಂಬಿಸುತ್ತಿಲ್ಲ ಎಂಬ ಹೇಳಿಕೆಯನ್ನು ಅದು ಈ ಸಂದರ್ಭದಲ್ಲಿ ನೀಡಿತ್ತು. 2007ರ ವಾರ್ಷಿಕ ಷೇರುದಾರರ ಸಭೆಯ ಕಾರ್ಯಸೂಚಿಯಲ್ಲಿ ತನ್ನ ಮನವಿಯನ್ನು ಮಂಡಿಸುವಂತೆ ಸಭಾಪತಿಯನ್ನು TCI ಕೇಳಿಕೊಂಡಿತ್ತು.
ಒಂದು ಸಂಭಾವ್ಯ ವಿಲೀನದ ಕುರಿತಾಗಿ ತಾವು ಏಕನಿಷ್ಠ ಮಾತುಕತೆಗಳಲ್ಲಿ ತೊಡಗಿಸಿಕೊಂಡಿರುವುದಾಗಿ ಬಾರ್‌ಕ್ಲೇಸ್‌‌ ಎಂಬ ಬ್ರಿಟಿಷ್‌‌ ಬ್ಯಾಂಕು ಹಾಗೂ ABN AMRO ಎರಡೂ ಸಹ ಮಾರ್ಚ್‌ 20ರಂದು ದೃಢೀಕರಿಸಿದಾಗ, ಘಟನೆಗಳು ತೀವ್ರಗೊಂಡವು.
### ಸ್ವಾಧೀನದ ಕದನ
ಮಾರ್ಚ್‌ 28ರಂದು, 2007ರ ಷೇರುದಾರರ ಸಭೆಗೆ ಸಂಬಂಧಿಸಿದ ಕಾರ್ಯಸೂಚಿಯನ್ನು ABN AMRO ಪ್ರಕಟಿಸಿತು. TCI ವತಿಯಿಂದ ಮನವಿ ಮಾಡಿಕೊಳ್ಳಲಾಗಿದ್ದ ಎಲ್ಲಾ ಅಂಶಗಳನ್ನು ಅದು ಒಳಗೊಂಡಿತ್ತಾದರೂ, ಕಂಪನಿಯ ಒಂದು ವಿಘಟನೆಗೆ ಸಂಬಂಧಿಸಿದ ಮನವಿಯನ್ನು ಅನುಸರಿಸದಂತಿರುವ ಒಂದು ಶಿಫಾರಸು ಕೂಡಾ ಅದರಲ್ಲಿ ಸೇರಿತ್ತು.

ಆದಾಗ್ಯೂ, ಏಪ್ರಿಲ್‌ 18ರಂದು ದಿ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ (RBS) ಎಂಬ ಮತ್ತೊಂದು ಬ್ರಿಟಿಷ್‌‌ ಬ್ಯಾಂಕು ವ್ಯವಹಾರವೊಂದನ್ನು ಪ್ರಸ್ತಾವಿಸಲು ABN AMROನ್ನು ಸಂಪರ್ಕಿಸಿತು. RBS, ಬೆಲ್ಜಿಯಂನ ಫೋರ್ಟಿಸ್‌, ಮತ್ತು ಸ್ಪೇನ್‌‌ನ ಬ್ಯಾಂಕೊ ಸ್ಯಾಂಟ್ಯಾಂಡರ್‌ ಸೆಂಟ್ರಲ್‌ ಹಿಸ್ಪ್ಯಾನೊ (ಈಗ ಬ್ಯಾಂಕೊ ಸ್ಯಾಂಟ್ಯಾಂಡರ್‌ ಎಂದು ಕರೆಯಲ್ಪಡುತ್ತದೆ) ಇವುಗಳನ್ನು ಒಳಗೊಂಡಿರುವ ಬ್ಯಾಂಕುಗಳ ಒಂದು ಒಕ್ಕೂಟವು ABN AMROಗೆ ಸಂಬಂಧಿಸಿದಂತೆ ಜಂಟಿಯಾಗಿ ಸವಾಲುಬೆಲೆಯನ್ನು ಕೂಗುವ ಮತ್ತು ಅದಾದ ನಂತರ, ಅವುಗಳ ನಡುವೆ ಕಂಪನಿಯ ವಿಭಿನ್ನ ವಿಭಾಗಗಳ ವಿಘಟನೆಯಾಗುವ ಅಂಶಗಳು ಈ ವ್ಯವಹಾರದ ಪ್ರಸ್ತಾವದಲ್ಲಿ ಸೇರಿತ್ತು. ಪ್ರಸ್ತಾವಿತ ವ್ಯವಹಾರದ ಅನುಸಾರ, ABNನ ಚಿಕಾಗೊ ಕಾರ್ಯಾಚರಣೆಗಳು, ಲಾಸ್ಯಾಲ್ಲೆ, ಮತ್ತು ABNನ ಸಗಟು ಕಾರ್ಯಾಚರಣೆಗಳನ್ನು RBS ಸ್ವಾಧೀನಪಡಿಸಿಕೊಳ್ಳಬೇಕಿತ್ತು; ಅದೇ ವೇಳೆಗೆ, ಬ್ಯಾಂಕೊ ಸ್ಯಾಂಟ್ಯಾಂಡರ್‌ ಬ್ಯಾಂಕು ಬ್ರೆಜಿಲ್‌ ದೇಶದ ಕಾರ್ಯಾಚರಣೆಗಳನ್ನೂ ಹಾಗೂ ಫೋರ್ಟಿಸ್ ಬ್ಯಾಂಕು ಡಚ್‌‌ ಕಾರ್ಯಾಚರಣೆಗಳನ್ನು ವಹಿಸಿಕೊಳ್ಳಬೇಕಿತ್ತು.
ಬಾರ್‌ಕ್ಲೇಸ್‌‌ನಿಂದ ನಡೆಯುವ ABN AMROದ ಪ್ರಸ್ತಾವಿತ ಸ್ವಾಧೀನದ ಕುರಿತಾಗಿ, ಏಪ್ರಿಲ್‌ 23ರಂದು ABN AMRO ಮತ್ತು ಬಾರ್‌ಕ್ಲೇಸ್‌‌ ಘೋಷಿಸಿದವು. ಇದು 67 ಶತಕೋಟಿ €ನಷ್ಟು ಮೌಲ್ಯವನ್ನು ಹೊಂದಿದ್ದ ವ್ಯವಹಾರವಾಗಿತ್ತು. ಲಾಸ್ಯಾಲ್ಲೆ ಬ್ಯಾಂಕನ್ನು 21 ಶತಕೋಟಿ €ನಷ್ಟು ಮೊತ್ತಕ್ಕೆ ಬ್ಯಾಂಕ್‌ ಆಫ್‌ ಅಮೆರಿಕಾಕ್ಕೆ ಮಾರಾಟ ಮಾಡುವುದು ವ್ಯವಹಾರದ ಭಾಗವಾಗಿತ್ತು.
ಲಾಸ್ಯಾಲ್ಲೆ ಬ್ಯಾಂಕನ್ನು ಬ್ಯಾಂಕ್‌ ಆಫ್‌ ಅಮೆರಿಕಾಕ್ಕೆ ಮಾರಾಟ ಮಾಡುವ ತನ್ನ ಉದ್ದೇಶವನ್ನು ABN AMRO ಒಂದು ವೇಳೆ ಕೈಬಿಟ್ಟಿದ್ದೇ ಆದಲ್ಲಿ, ತಾನು 72 ಶತಕೋಟಿ €ನಷ್ಟು ಮೌಲ್ಯವನ್ನು ನೀಡಿ ಖರೀದಿಸುವುದಾಗಿ ಎರಡು ದಿನಗಳ ನಂತರ RBS-ನೇತೃತ್ವದ ಒಕ್ಕೂಟವು ತನ್ನ ಸೂಚಕ ಪ್ರಸ್ತಾವವನ್ನು ಮಂಡಿಸಿತು. ಮರುದಿನ ನಡೆದ ಷೇರುದಾರರ ಸಭೆಯ ಸಂದರ್ಭದಲ್ಲಿ, ಸುಮಾರು 68%ನಷ್ಟು ಷೇರುದಾರರ ಪೈಕಿ ಬಹುತೇಕ ಮಂದಿ, TCI ವತಿಯಿಂದ ಮಾಡಿಕೊಳ್ಳಲ್ಪಟ್ಟ ಮನವಿಯಂತೆ ವಿಘಟನೆಯ ಪರವಾಗಿ ಮತ ಚಲಾಯಿಸಿದರು.
ಲಾಸ್ಯಾಲ್ಲೆಯ ಮಾರಾಟವು ಅನೇಕರಿಗೆ ಪ್ರತಿಬಂಧಕವಾಗಿ ಕಂಡಿತು: ಅಂದರೆ, RBSನ ಸವಾಲುಬೆಲೆ ಕೂಗುವಿಕೆಯನ್ನು ತಡೆಗಟ್ಟುವ ಒಂದು ಮಾರ್ಗವಾಗಿ ಇದು ಕಂಡುಬಂದಿತು. US ಮಾರುಕಟ್ಟೆಗಳೆಡೆಗೆ ಮತ್ತಷ್ಟು ಸಂಪರ್ಕವನ್ನು ಹೊಂದಲೆಂದು RBS ಇದನ್ನೇ ನೆಚ್ಚಿಕೊಂಡಿತ್ತು; ಏಕೆಂದರೆ, ಅಸ್ತಿತ್ವದಲ್ಲಿರುವ ಸಮೂಹದ ಅಮೆರಿಕಾದ ಬ್ರಾಂಡ್‌ಗಳು, ಸಿಟಿಜನ್ಸ್‌ ಬ್ಯಾಂಕ್‌ ಅಂಡ್‌ ಚಾರ್ಟರ್‌ ಒನ್‌ ಇವುಗಳ ಯಶಸ್ಸಿನ ಆಧಾರದ ಮೇಲೆ ವ್ಯವಹಾರವನ್ನು ವಿಸ್ತರಿಸುವುದು ಅದರ ಉದ್ದೇಶವಾಗಿತ್ತು. ABNನ ಷೇರುಗಳ ಪೈಕಿ 20 ಪ್ರತಿಶತದಷ್ಟು ಭಾಗವನ್ನು ಪ್ರತಿನಿಧಿಸುತ್ತಿರುವ ಷೇರುದಾರರ ಬೆಂಬಲದೊಂದಿಗೆ ಡಚ್‌‌ ಇನ್ವೆಸ್ಟರ್ಸ್‌ ಅಸೋಸಿಯೇಷನ್‌  (ವೆರೆನಿಗಿಂಗ್‌ ವಾನ್‌ ಎಫೆಕ್ಟೆನ್‌ಬೆಜಿಟ್ಟರ್ಸ್‌) 2007ರ ಮೇ 3ರಂದು ತನ್ನ ಪ್ರಕರಣವನ್ನು ಆಮ್‌ಸ್ಟರ್‌ಡ್ಯಾಮ್‌ನಲ್ಲಿರುವ ಡಚ್‌‌ ವಾಣಿಜ್ಯ ನ್ಯಾಯಾಲಯಕ್ಕೆ ತೆಗೆದುಕೊಂಡು ಹೋಯಿತು; ಲಾಸ್ಯಾಲ್ಲೆ ಮಾರಾಟದ ವಿರುದ್ಧ ಒಂದು ತಡೆಯಾಜ್ಞೆಯನ್ನು ನೀಡಬೇಕೆಂದು ಅದು ನ್ಯಾಯಾಲಯವನ್ನು ಕೇಳಿಕೊಂಡಿತು. ಸದರಿ ನ್ಯಾಯಾಲಯವು ಈ ಕುರಿತಾದ ತನ್ನ ನಿರ್ಣಯವನ್ನು ತಿಳಿಸುತ್ತಾ, ಲಾಸ್ಯಾಲ್ಲೆಯ ಮಾರಾಟವನ್ನು ABN AMROದೊಂದಿಗೆ ಬಾರ್‌ಕ್ಲೇಸ್‌‌ ನಡೆಸುತ್ತಿರುವ ಸದ್ಯದ ವಿಲೀನ ಮಾತುಕತೆಗಳಿಂದ ಹೊರತುಪಡಿಸಿ ನೋಡುವುದಕ್ಕೆ ಆಗುವುದಿಲ್ಲ ಎಂಬುದಾಗಿ, ಮತ್ತು ವಿಲೀನ/ಸ್ವಾಧೀನಕ್ಕೆ ಸಂಬಂಧಿಸಿದ ಇತರ ಸಂಭಾವ್ಯ ಅಭ್ಯರ್ಥಿಗಳನ್ನು ಷೇರುದಾರರ ಒಂದು ಸಾಮಾನ್ಯ ಸಭೆಯಲ್ಲಿ ಅನುಮೋದಿಸಲು ABN AMRO ಷೇರುದಾರರು ಸಮರ್ಥರಾಗಿರಬೇಕು ಎಂಬುದಾಗಿ ಅಭಿಪ್ರಾಯಪಟ್ಟಿತು. 
ಆದಾಗ್ಯೂ, 2007ರ ಜುಲೈನಲ್ಲಿ, ಡಚ್‌‌ ಸರ್ವೋಚ್ಚ ನ್ಯಾಯಾಲಯವು ತನ್ನ ತೀರ್ಪನ್ನು ಹೇಳುತ್ತಾ, ಲಾಸ್ಯಾಲ್ಲೆ ಬ್ಯಾಂಕ್‌ ಕಾರ್ಪೊರೇಷನ್‌ನ್ನು ಸ್ವಾಧೀನಪಡಿಸಿಕೊಳ್ಳುವ ಪ್ರಕ್ರಿಯೆಯನ್ನು ಬ್ಯಾಂಕ್‌ ಆಫ್‌ ಅಮೆರಿಕಾ ಮುಂದುವರಿಸಬಹುದು ಎಂದು ತಿಳಿಸಿತು. 2007ರ ಅಕ್ಟೋಬರ್‌ 1ರಿಂದ ಜಾರಿಗೆ ಬರುವಂತೆ, ಲಾಸ್ಯಾಲ್ಲೆಯನ್ನು ಬ್ಯಾಂಕ್‌ ಆಫ್‌ ಅಮೆರಿಕಾ ಲೀನವಾಗಿಸಿಕೊಂಡಿತು.

ಚೀನಾ ಮತ್ತು ಸಿಂಗಪೂರ್‌ ಸರ್ಕಾರಗಳಿಂದ ಬಂದ ಹೂಡಿಕೆಗಳನ್ನು ಗಳಿಸಿದ ನಂತರ, ಬಾರ್‌ಕ್ಲೇಸ್‌ ಜುಲೈ 23ರಂದು ABN AMROಗೆ ಸಂಬಂಧಿಸಿದ ತನ್ನ ಪ್ರಸ್ತಾವವನ್ನು ‌ಸಿದ್ಧಪಡಿಸಿತಾದರೂ, RBS ಒಕ್ಕೂಟದ ಪ್ರಸ್ತಾವವಿನ್ನೂ ಅದಕ್ಕೆ ದಕ್ಕಿರಲಿಲ್ಲ. ಬಾರ್‌‌ಕ್ಲೇಸ್‌ನ ಪರಿಷ್ಕೃತ ಸವಾಲುಬೆಲೆಯ ಮೌಲ್ಯವು ಪ್ರತಿ ಷೇರಿಗೆ 35.73 €ನಷ್ಟಿದ್ದು, ಇದು ಅದರ ಹಿಂದಿನ ಪ್ರಸ್ತಾವಕ್ಕಿಂತ 4.3%ನಷ್ಟು ಹೆಚ್ಚಿತ್ತು. 37%ನಷ್ಟು ನಗದನ್ನು ಒಳಗೊಂಡಿದ್ದ ಈ ಪ್ರಸ್ತಾವವು, RFS ಒಕ್ಕೂಟದಿಂದ ಒಂದು ವಾರದ ಹಿಂದಷ್ಟೇ ಮಾಡಲ್ಪಟ್ಟಿದ್ದ ಪ್ರತಿ ಷೇರಿಗೆ 38.40 €ನಷ್ಟಿದ್ದ ಪ್ರಸ್ತಾವಿತ ಮೌಲ್ಯಕ್ಕಿಂತ ಕೆಳಗಿತ್ತು. ಅದರ ಪರಿಷ್ಕೃತ ಪ್ರಸ್ತಾವವು ಲಾ ಸ್ಯಾಲ್ಲೆ ಬ್ಯಾಂಕಿಗೆ ಸಂಬಂಧಿಸಿದ ಒಂದು ಪ್ರಸ್ತಾವವನ್ನು ಒಳಗೊಂಡಿರಲಿಲ್ಲ, ಏಕೆಂದರೆ ಬ್ಯಾಂಕ್‌ ಆಫ್‌ ಅಮೆರಿಕಾಕ್ಕೆ ಆ ಅಂಗಸಂಸ್ಥೆಯ ಮಾರಾಟ ಮಾಡುವುದರ ಕುರಿತು ABN AMRO ಮುಂದುವರಿಯಲು ಸಾಧ್ಯವಿತ್ತು. ABNನ ಹೂಡಿಕಾ-ಬ್ಯಾಂಕಿಂಗ್‌‌ ವಿಭಾಗ ಮತ್ತು ಅದರ ಏಷ್ಯನ್‌ ನೆಟ್‌ವರ್ಕ್‌ಗೆ ಸಂಬಂಧಿಸಿದಂತೆ ಈಗ RBS ಇತ್ಯರ್ಥಮಾಡಬೇಕಾಗಿ ಬಂತು.
### ಸ್ವಾಧೀನ ಮತ್ತು ವಿಘಟನೆ
RBS ನೇತೃತ್ವದ ಸಮೂಹದಿಂದ ಮಂಡಿಸಲ್ಪಟ್ಟಿದ್ದ ಪ್ರಸ್ತಾವಕ್ಕಿಂತ ಕಡಿಮೆಯಿದ್ದ ಬಾರ್‌ಕ್ಲೇಸ್‌‌ನ ಪ್ರಸ್ತಾವಕ್ಕೆ ಸಂಬಂಧಿಸಿದಂತೆ, ಜುಲೈ 30ರಂದು ABN AMRO ತನ್ನ ಬೆಂಬಲವನ್ನು ಹಿಂತೆಗೆದುಕೊಂಡಿತು. ಅದೇ ವೇಳೆಗೆ, "ಒಂದು ಹಣಕಾಸಿನ ದೃಷ್ಟಿಕೋನದಿಂದ" ಮಂಡಳಿಯು ಶಿಫಾರಸುಮಾಡಲಾಗದ ರೀತಿಯಲ್ಲಿದ್ದ ಬಾರ್‌ಕ್ಲೇಸ್‌‌ ಪ್ರಸ್ತಾವವು AMROದ “ಕಾರ್ಯತಂತ್ರದ ದೃಷ್ಟಿಕೋನ”ಕ್ಕೆ ಹೊಂದಿಕೊಂಡಿತು. RBS, ಫೋರ್ಟಿಸ್‌ ಮತ್ತು ಬ್ಯಾಂಕೊ ಸ್ಯಾಂಟ್ಯಾಂಡರ್‌ ವತಿಯಿಂದ ಮಾಡಲ್ಪಟ್ಟಿದ್ದ 98.3ಶತಕೋಟಿ US$ನಷ್ಟು ಮೌಲ್ಯದ ಸವಾಲುಬೆಲೆಯು, ಬಾರ್‌ಕ್ಲೇಸ್‌‌ನ ಪ್ರಸ್ತಾವಕ್ಕಿಂತ 9.8%ನಷ್ಟು ಹೆಚ್ಚಿನದಾಗಿತ್ತು.
ABN AMROಗೆ ಸಂಬಂಧಿಸಿದಂತಿದ್ದ ತನ್ನ ಸವಾಲುಬೆಲೆಯನ್ನು ಅಕ್ಟೋಬರ್ 5ರಂದು ಬಾರ್‌ಕ್ಲೇಸ್‌‌ ಬ್ಯಾಂಕ್‌ ಹಿಂತೆಗೆದುಕೊಂಡಿತು. ಇದರಿಂದಾಗಿ, RBS-ನೇತೃತ್ವದ ಒಕ್ಕೂಟದ ಸವಾಲುಬೆಲೆಯು ಮುಂದುವರಿಯುವುದರ ಕುರಿತಾದ, ಹಾಗೂ ಅದರೊಂದಿಗೆ ABN AMROಗೆ ಸಂಬಂಧಿಸಿದ ಅದರ ಯೋಜಿತ ವಿಘಟನೆಯು ಮುಂದುವರಿಯುವುದರ ಕುರಿತಾದ ಮಾರ್ಗವು ನಿಚ್ಚಳವಾದಂತಾಯಿತು. ಫೋರ್ಟಿಸ್‌ಗೆ ABN AMROದ ಡಚ್‌‌ ಮತ್ತು ಬೆಲ್ಜಿಯಂ ದೇಶದ ಕಾರ್ಯಾಚರಣೆಗಳು ದಕ್ಕಿದರೆ, ಬ್ರೆಜಿಲ್‌‌ನಲ್ಲಿರುವ ಬ್ಯಾಂಕೊ ರಿಯಲ್‌ ಹಾಗೂ ಇಟಲಿಯಲ್ಲಿರುವ ಬ್ಯಾಂಕಾ ಆಂಟೋನ್‌ವೆನೆಟಾ ಇವುಗಳು ಬ್ಯಾಂಕೊ ಸ್ಯಾಂಟ್ಯಾಂಡರ್‌‌ಗೆ ದಕ್ಕಿದವು; ಮತ್ತು ABN AMROದ ಸಗಟು ವಿಭಾಗ ಹಾಗೂ ಏಷ್ಯಾದಲ್ಲಿನದೂ ಸೇರಿದಂತೆ ಇತರೆಲ್ಲಾ ಕಾರ್ಯಾಚರಣೆಗಳು RBSಗೆ ದಕ್ಕಿದವು.
ABN AMRO ಮೇಲೆ ನಿಯಂತ್ರಣವನ್ನು ಹೊಂದಲು ಬಯಸುತ್ತಿದ್ದ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್ ನೇತೃತ್ವದ RFS ಒಕ್ಕೂಟವು ಅಕ್ಟೋಬರ್‌ 9ರಂದು ತನ್ನ ವಿಜಯವನ್ನು ಔಪಚಾರಿಕವಾಗಿ ಘೋಷಿಸಿತು; ಡಚ್‌‌ ಬ್ಯಾಂಕಿನ ಷೇರುಗಳ ಪೈಕಿ 86 ಪ್ರತಿಶತದಷ್ಟು ಭಾಗವನ್ನು ಪ್ರತಿನಿಧಿಸುತ್ತಿದ್ದ ಷೇರುದಾರರು, RFS ಸಮೂಹದ ವತಿಯಿಂದ ಮಂಡಿಸಲ್ಪಟ್ಟ 70ಶತಕೋಟಿ €ನಷ್ಟು ಮೊತ್ತದ ಪ್ರಸ್ತಾವವನ್ನು ಅನುಮೋದಿಸಿದ ನಂತರ ಈ ಘೋಷಣೆಯು ಹೊರಬಿತ್ತು. ಒಕ್ಕೂಟವು ಔಪಚಾರಿಕ ಹತೋಟಿಯನ್ನು ತೆಗೆದುಕೊಳ್ಳುವುದಕ್ಕೆ ಸಂಬಂಧಿಸಿದಂತಿದ್ದ ಹಾದಿಯನ್ನು, ಈ ಮಟ್ಟದ ಅನುಮೋದನೆಯು ನಿಚ್ಚಳಗೊಳಿಸಿತು. 13 ಶತಕೋಟಿ €ನಷ್ಟು ಮೌಲ್ಯದ ತನ್ನ ಹಕ್ಕುಗಳ ನೀಡಿಕೆಯನ್ನು ಫೋರ್ಟಿಸ್‌ ಸಂಪೂರ್ಣಗೊಳಿಸಿದಾಗ, ಅಕ್ಟೋಬರ್‌ 10ರಂದು ಸಮೂಹವು ತನ್ನ ಪ್ರಸ್ತಾವವನ್ನು ಬೇಷರತ್ತಾಗಿ ಘೋಷಿಸಿತು. ನಗದು ರೂಪದಲ್ಲಿ 35.60 €ನಷ್ಟು ಮೌಲ್ಯವನ್ನು ಒಳಗೊಂಡಿದ್ದು ಪ್ರತಿ ಷೇರಿಗೆ 38 €ನಷ್ಟಿದ್ದ ಸಮೂಹದ ಪ್ರಸ್ತಾವಕ್ಕೆ ಸಂಬಂಧಿಸಿದಂತೆ ಅಗತ್ಯವಾಗಿದ್ದ ಹಣಕಾಸಿನ ನೆರವು, ಈ ರೀತಿಯಾಗಿ ನೆರವೇರಿಸಲ್ಪಟ್ಟಿತು. ಬಾರ್‌ಕ್ಲೇಸ್‌‌ ಪ್ರಸ್ತಾವವನ್ನು ಅತೀವವಾಗಿ ಬೆಂಬಲಿಸಿದ್ದ ABN AMROದ ವ್ಯವಸ್ಥಾಪನಾ ಮಂಡಳಿಯ ಸಭಾಪತಿಯಾದ ರಿಜ್ಕ್‌ಮನ್‌ ಗ್ರೊಯೆನಿಕ್‌, ತನ್ನ ಹುದ್ದೆಯಿಂದ ಕೆಳಗಿಳಿಯಲು ನಿರ್ಧರಿಸಿದ.
### 2008ರ ಹಣಕಾಸಿನ ಬಿಕ್ಕಟ್ಟಿನ ಪ್ರಭಾವ
#### RBS
2008ರ ಏಪ್ರಿಲ್‌ 22ರಂದು, ಬ್ರಿಟಿಷ್‌‌ ಸಾಂಸ್ಥಿಕ ಇತಿಹಾಸದಲ್ಲಿಯೇ ಅತಿದೊಡ್ಡದು ಎನಿಸಿಕೊಂಡ ಹಕ್ಕುಗಳ ನೀಡಿಕೆಯನ್ನು RBS ಘೋಷಿಸಿತು; ಕಳಪೆ ಹೂಡಿಕೆಗಳ ಕಾರಣದಿಂದ ಉದ್ಭವಿಸಿದ್ದ 5.9 ಶತಕೋಟಿ £ನಷ್ಟಿದ್ದ ಒಂದು ಮುಖಬೆಲೆ-ತಗ್ಗಿಸುವಿಕೆಯ ಅಂಶವನ್ನು ಸರಿದೂಗಿಸಲೆಂದು ಹೊಸ ಬಂಡವಾಳದ ರೂಪದಲ್ಲಿ 12 ಶತಕೋಟಿ £ನಷ್ಟು ಮೊತ್ತವನ್ನು ಸಂಗ್ರಹಿಸುವ ಹಾಗೂ ABN AMROದ ಖರೀದಿಯ ನಂತರ ತನ್ನ ಮೀಸಲುಗಳನ್ನು ಒತ್ತುಕೊಟ್ಟು ನಿಲ್ಲಿಸುವ ಉದ್ದೇಶವು ಈ ಹಕ್ಕುಗಳ ನೀಡಿಕೆಯ ಹಿಂದೆ ಇತ್ತು.
2008ರ ಅಕ್ಟೋಬರ್‌ 13ರಂದು, ಹಣಕಾಸಿನ ವ್ಯವಸ್ಥೆಯಲ್ಲಿನ ಸಂಕಷ್ಟದ ಸ್ಥಿತಿಯನ್ನು ಪಾರುಮಾಡುವುದಕ್ಕೆ ಸಂಬಂಧಿಸಿದ UK ಸರ್ಕಾರದ ಯೋಜನೆಯೊಂದನ್ನು ಬ್ರಿಟಿಷ್‌‌ ಪ್ರಧಾನಮಂತ್ರಿ ಗೋರ್ಡಾನ್‌ ಬ್ರೌನ್‌ ಘೋಷಿಸಿದ. ಹಣಕಾಸಿನ ವಲಯದ ಕುಸಿತವನ್ನು ತಪ್ಪಿಸುವ ದೃಷ್ಟಿಯಿಂದ, ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌ ಪಿಎಲ್‌ಸಿ, ಲಾಯ್ಡ್ಸ್‌ TSB ಮತ್ತು HBOS ಪಿಎಲ್‌ಸಿ ಇವುಗಳಿಗೆ 37 ಶತಕೋಟಿ £ನಷ್ಟು ಮೊತ್ತದ (64 ಶತಕೋಟಿ $, 47 ಶತಕೋಟಿ €) ಒಂದು ಹೊಸ ಬಂಡವಾಳವನ್ನು ಸರ್ಕಾರಿ ಖಜಾನೆಯು ತುಂಬಿಸುತ್ತದೆ ಎಂಬುದೇ ಈ ಯೋಜನೆಯಾಗಿತ್ತು. RBSನಲ್ಲಿನ ಸರ್ಕಾರದ ಒಟ್ಟು ಮಾಲೀಕತ್ವವು 58%ನಷ್ಟು ಪ್ರಮಾಣಕ್ಕೆ ತಲುಪಲು ಇದು ಕಾರಣವಾಯಿತು.
ಈ ರಕ್ಷಣೆಯ ಒಂದು ಪರಿಣಾಮವಾಗಿ, ಸಮೂಹದ ಮುಖ್ಯ ಕಾರ್ಯನಿರ್ವಹಣಾಧಿಕಾರಿಯಾದ ಸರ್‌ ಫ್ರೆಡ್‌ ಗುಡ್‌ವಿನ್‌ ತನ್ನ ರಾಜೀನಾಮೆಯನ್ನು ಸಲ್ಲಿಸಿದ, ಮತ್ತು ಅದು ಸಕಾಲದಲ್ಲಿ ಅನುಮೋದಿಸಲ್ಪಟ್ಟಿತು.
28 ಶತಕೋಟಿ £ನಷ್ಟು ನಷ್ಟವನ್ನು RBS ಅನುಭವಿಸಿದ್ದು, ಅದರ ಪೈಕಿ 20 ಶತಕೋಟಿ £ನಷ್ಟು ಭಾಗವು ABN AMROದ ಕಾರಣದಿಂದಾಗಿ ಉಂಟಾಗಿದೆ ಎಂಬುದಾಗಿ 2009ರ ಜನವರಿಯಲ್ಲಿ ಘೋಷಿಸಲಾಯಿತು. ಅದೇ ವೇಳೆಗೆ, ಸರ್ಕಾರವು ತನ್ನ ಆದ್ಯತಾ ಷೇರುಗಳನ್ನು ಸಾಮಾನ್ಯ ಷೇರುಗಳಾಗಿ ಪರಿವರ್ತಿಸಿತು; ಇದರಿಂದಾಗಿ RBSನಲ್ಲಿನ ಅದರ ಮಾಲೀಕತ್ವದ ಪ್ರಮಾಣವು 70%ನಷ್ಟು ಆಯಿತು.
#### ಫೋರ್ಟಿಸ್‌
ABN AMRO ವ್ಯವಹಾರವು ಫೋರ್ಟಿಸ್‌ನ ಬಂಡವಾಳವನ್ನು ಬರಿದುಗೊಳಿಸಿದ ನಂತರ, 2008ರ ಜುಲೈ 11ರಂದು ಫೋರ್ಟಿಸ್‌ನ CEO ಜೀನ್‌ ವೊಟ್ರಾನ್‌ ತನ್ನ ಹುದ್ದೆಯಿಂದ ಕೆಳಗಿಳಿದ. ಫೋರ್ಟಿಸ್‌ನ ಸ್ಟಾಕ್‌ ಮೌಲ್ಯದಿಂದ ಪ್ರತಿಬಿಂಬಿಸಲ್ಪಟ್ಟಂತೆ ಆ ಸಮಯದಲ್ಲಿನ ಅದರ ಒಟ್ಟು ಮೌಲ್ಯವು, ಸ್ವಾಧೀನಕ್ಕೆ ಮುಂಚಿತವಾಗಿ ಅದು ಹೊಂದಿದ್ದ ಮೌಲ್ಯದ ಮೂರನೇ ಒಂದರಷ್ಟಿತ್ತು, ಮತ್ತು ಕೇವಲ ABN AMROದ ಬೆನೆಲಕ್ಸ್‌‌ ಕಾರ್ಯಚಟುವಟಿಕೆಗಳಿಗೆ (ಆರ್ಥಿಕ ವ್ಯವಹಾರದ ಸೌಲಭ್ಯಕ್ಕಾಗಿರುವ ಬೆಲ್ಜಿಯಂ, ನೆದರ್ಲೆಂಡ್ಸ್‌ ಮತ್ತು ಲಕ್ಸಂಬರ್ಗ್‌ ದೇಶಗಳ ಪ್ರಾದೇಶಿಕ ಆರ್ಥಿಕ ಒಕ್ಕೂಟ) ಸಂಬಂಧಿಸಿದಂತೆ ಅದು ಪಾವತಿಸಿದ್ದ ಮೌಲ್ಯಕ್ಕಿಂತ ಸ್ವಲ್ಪವೇ ಕೆಳಗಿತ್ತು.
RFS ಹೋಲ್ಡಿಂಗ್ಸ್‌‌ನಲ್ಲಿರುವ ತನ್ನ ಪಾಲನ್ನು ಮಾರಾಟಮಾಡಲು ತಾನು ಆಶಿಸಿಸುವುದಾಗಿ 2008ರ ಸೆಪ್ಟೆಂಬರ್‌ನಲ್ಲಿ ಫೋರ್ಟಿಸ್‌ ಘೋಷಿಸಿತು; ಫೋರ್ಟಿಸ್‌ಗೆ ಇನ್ನೂ ವರ್ಗಾಯಿಸಲ್ಪಡದಿದ್ದ ಎಲ್ಲಾ ಕಾರ್ಯಚಟುವಟಿಕೆಗಳನ್ನೂ (ಅಂದರೆ, ಸ್ವತ್ತು ನಿರ್ವಹಣೆಯ (ಅಸೆಟ್‌ ಮ್ಯಾನೇಜ್‌ಮೆಂಟ್‌) ವಿಭಾಗವನ್ನು ಹೊರತುಪಡಿಸಿದ ಎಲ್ಲವನ್ನೂ) RFS ಹೋಲ್ಡಿಂಗ್ಸ್‌‌ ಒಳಗೊಂಡಿತ್ತು.
#### ಫೈಸಲಾತಿಗಳು ಮತ್ತು ಮರುನಾಮಕರಣ
ಗೋಲ್ಡ್‌ಮನ್‌ ಸ್ಯಾಕ್ಸ್‌, ಆಲ್ಪ್‌ಇನ್ವೆಸ್ಟ್‌ ಪಾರ್ಟ್‌ನರ್ಸ್‌ ಮತ್ತು CPP ಇವುಗಳಿಂದ ರೂಪಿಸಲ್ಪಟ್ಟಿರುವ ಒಂದು ಒಕ್ಕೂಟಕ್ಕೆ, AAC ಕ್ಯಾಪಿಟಲ್‌ ಪಾರ್ಟ್‌ನರ್ಸ್‌‌‌‌ನಿಂದ ನಿರ್ವಹಿಸಲ್ಪಟ್ಟ 32 ಐರೋಪ್ಯ ಕಂಪನಿಗಳಲ್ಲಿನ ಖಾಸಗಿ ಇಕ್ವಿಟಿ ಹಿತಾಸಕ್ತಿಗಳ ಒಂದು ಉತ್ಪನ್ನಶ್ರೇಣಿಯನ್ನು 2008ರಲ್ಲಿ RFS ಹೋಲ್ಡಿಂಗ್ಸ್‌‌ ಮಾರಾಟ ಮಾಡಿತು; 1.5 ಶತಕೋಟಿ $ನಷ್ಟು ಮೌಲ್ಯದ ಈ ಮಾರಾಟ ವ್ಯವಹಾರವು ಖಾಸಗಿ ಇಕ್ವಿಟಿ ದ್ವಿತೀಯಕ ಮಾರುಕಟ್ಟೆಯ ವ್ಯವಹಾರ ನಿರ್ವಹಣೆಯೊಂದರ ಮೂಲಕ ನಡೆಯಿತು.
2009ರ ಸೆಪ್ಟೆಂಬರ್‌‌ನಲ್ಲಿ, ಆಸ್ಟ್ರೇಲಿಯಾಾದಲ್ಲಿನ ಮಾರ್ಗಾನ್ಸ್‌ ಷೇರು-ನಿರ್ವಹಣಾ ವ್ಯವಹಾರವನ್ನು RBS ಮಾರ್ಗಾನ್ಸ್‌ ಎಂಬುದಾಗಿ RBS ಮರುಬ್ರಾಂಡ್‌ ಮಾಡಿತು. ಇದಾದ ನಂತರ, ABN AMROದ ಆಸ್ಟ್ರೇಲಿಯಾ ಘಟಕವನ್ನು RBS ಆಸ್ಟ್ರೇಲಿಯಾ ಎಂಬುದಾಗಿ ಅದೇ ವರ್ಷದ ಮಾರ್ಚ್‌ನಲ್ಲಿ ಮರು-ಬ್ರಾಂಡ್‌ ಮಾಡಲಾಯಿತು.
ಭಾರತ  ಮತ್ತು ಯುನೈಟೆಡ್‌ ಅರಬ್‌ ಎಮಿರೇಟ್ಸ್‌‌‌ನಲ್ಲಿ ತಾನು ವಶಮಾಡಿಕೊಂಡ ವ್ಯವಹಾರದ-ಅಸ್ತಿತ್ವಗಳ ಶಾಖೆಗಳಿಗೆ, ತನ್ನ ಹೆಸರಿನ ಅಡಿಯಲ್ಲಿ ಮರುಬ್ರಾಂಡ್‌ ಮಾಡಲಾಗುವುದು ಎಂಬುದಾಗಿ 2010ರ ಫೆಬ್ರುವರಿ 10ರಂದು RBS ಘೋಷಿಸಿತು.. 1.8 ಶತಕೋಟಿ $ನಷ್ಟು ಮೊತ್ತಕ್ಕೆ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ನ ಭಾರತೀಯ ಚಿಲ್ಲರೆ ಮತ್ತು ವಾಣಿಜ್ಯ ಬ್ಯಾಂಕಿಂಗ್‌‌ ವ್ಯವಹಾರದ-ಅಸ್ತಿತ್ವಗಳನ್ನು ತಾನು ಖರೀದಿಸುವುದಾಗಿ HSBC ಹೋಲ್ಡಿಂಗ್ಸ್‌ ಹೇಳಿಕೊಂಡಿತು.
#### ಡಚ್‌‌ ಸರ್ಕಾರದ ಮಾಲೀಕತ್ವ
2008ರ ಹಣಕಾಸಿನ ಬಿಕ್ಕಟ್ಟಿನ ಸಂದರ್ಭದಲ್ಲಿ, ಫೋರ್ಟಿಸ್‌ ಕಾರ್ಯಾಚರಣೆಗಳಲ್ಲಿ ಸಮಸ್ಯೆಗಳು ಮುಂದುವರಿಯುತ್ತಿರುವುದನ್ನು ಕಂಡ ಡಚ್‌‌ ಸರ್ಕಾರವು, ನೆದರ್ಲೆಂಡ್ಸ್‌ನಲ್ಲಿರುವ ಫೋರ್ಟಿಸ್‌ನ ಎಲ್ಲಾ ಕಾರ್ಯಾಚರಣೆಗಳನ್ನೂ (16.8ಶತಕೋಟಿ €ನಷ್ಟು ಮೊತ್ತಕ್ಕೆ) ತನ್ನ ಸಂಪೂರ್ಣ ಹತೋಟಿಗೆ ತೆಗೆದುಕೊಳ್ಳಲು ಬಯಸಿತು; ಫೋರ್ಟಿಸ್‌ಗೆ ಆಗ ಸೇರಿಕೊಂಡಿದ್ದ ABN-AMROದ ಭಾಗಗಳೂ ಸಹ ನೆದರ್ಲೆಂಡ್ಸ್‌ನಲ್ಲಿರುವ ಫೋರ್ಟಿಸ್‌ನ ಕಾರ್ಯಾಚರಣೆಗಳಲ್ಲಿ ಸೇರಿದ್ದವು. ಬ್ಯಾಂಕು ಸರ್ಕಾರಿ ಮಾಲೀಕತ್ವದಲ್ಲಿ ಇರುವಂತೆಯೇ, ಡಚ್‌‌ ಫೋರ್ಟಿಸ್‌ ಮತ್ತು ABN AMRO ಭಾಗಗಳ ವಿಲೀನವು ಮುಂದುವರಿಯುವುದಾಗಿ ಡಚ್‌‌ ಸರ್ಕಾರ ಮತ್ತು ಡೆ ನೆಡೆರ್ಲೆಂಡ್‌ಷ್‌ ಬ್ಯಾಂಕ್‌ ಅಧ್ಯಕ್ಷ ಘೋಷಿಸಿದ್ದಾರೆ.
ತೊಂದರೆಗೊಳಗಾದ ಹಣಕಾಸಿನ ಸೇವೆಗಳ ಸಮೂಹದ ಹಂಚಿಕೊಳ್ಳುವಿಕೆಯನ್ನು ನಿರ್ವಹಿಸುವುದಕ್ಕೆ ಸಂಬಂಧಿಸಿದಂತೆ, ಬೆಲ್ಜಿಯಂ ಸರ್ಕಾರದ ವಿರುದ್ಧ ಬೆಲ್ಜಿಯಂ-ಮೂಲದ ಫೋರ್ಟಿಸ್‌ನಲ್ಲಿರುವ ಷೇರುದಾರರು ಒಂದು ಕಾನೂನು ದಾವೆಯನ್ನು ಹೂಡಲು ಯೋಜಿಸಿದ್ದಾರೆ ಮತ್ತು ಡಚ್‌‌ ಸರ್ಕಾರದ ವಿರುದ್ಧ ಒಂದು ಪ್ರಕರಣವನ್ನು ದಾಖಲಿಸುವುದೂ ಅವರ ಪರಿಗಣನೆಯಲ್ಲಿದೆ ಎಂಬುದಾಗಿ 2009ರ ಜನವರಿಯಲ್ಲಿ ವರದಿಯಾಯಿತು. ಕಾನೂನು ದಾವೆಯ ಆರಂಭಿಕ ಫಲಿತಾಂಶವು ಡಚ್‌‌ ಸರ್ಕಾರದ ಪರವಾಗಿದೆ.
ಡಚ್‌‌ ಸರ್ಕಾರದಿಂದ ಸ್ವಾಧೀನಪಡಿಸಿಕೊಳ್ಳಲ್ಪಟ್ಟ ABN AMROದ ವ್ಯವಹಾರದ-ಅಸ್ತಿತ್ವಗಳು 2010ರ ಫೆಬ್ರುವರಿ 9ರಂದು, RBS ಸ್ವಾಧೀನಪಡಿಸಿಕೊಂಡ ವ್ಯವಹಾರದ-ಅಸ್ತಿತ್ವಗಳಿಂದ ಕಾನೂನುಬದ್ಧವಾಗಿ ವಿಲೀನದ ರದ್ದತಿಗೊಳಗಾದವು. ಇದು ABN AMRO ಹೋಲ್ಡಿಂಗ್ಸ್‌ನ ಒಳಗಡೆಯೇ ಎರಡು ಪ್ರತ್ಯೇಕ ಬ್ಯಾಂಕುಗಳನ್ನು ಸೃಷ್ಟಿಸಿತು. ಅವುಗಳೆಂದರೆ: ದಿ ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಮತ್ತು ABN AMRO ಬ್ಯಾಂಕು ಎಂದು ಹೆಸರಿಸಲ್ಪಟ್ಟ ಒಂದು ಹೊಸ ಅಸ್ತಿತ್ವ; ಈ ಎರಡೂ ಸಹ ಡಚ್‌‌ ಸೆಂಟ್ರಲ್‌ ಬ್ಯಾಂಕ್‌ನಿಂದ ಪ್ರತ್ಯೇಕವಾಗಿ ಪರವಾನಗಿ ಪಡೆದವು.
### ಗೋಲ್ಡ್‌ಮನ್‌ ಸ್ಯಾಕ್ಸ್‌ SEC ಕಾನೂನು ದಾವೆ
ಗೋಲ್ಡ್‌ಮನ್‌ ಸ್ಯಾಕ್ಸ್‌ ಮತ್ತು ಗೋಲ್ಡ್‌ಮನ್‌ನ CDO ವ್ಯಾಪಾರಿಗಳ ಪೈಕಿ ಒಂದರ ವಿರುದ್ಧ 2010ರ ಏಪ್ರಿಲ್‌ 16ರಂದು ABN ಆಮ್ರೊ ದಾವೆ ಹೂಡಿದಾಗ, SECನಿಂದ ಮಾಡಲ್ಪಟ್ಟ ನ್ಯಾಯಾಲಯ ಸಲ್ಲಿಕೆಗಳಲ್ಲಿ ABN ಆಮ್ರೊ ಹೆಸರು ಉಲ್ಲೇಖಿಸಲ್ಪಟ್ಟಿತು. ಗೋಲ್ಡ್‌ಮನ್‌ ಸೃಷ್ಟಿಸುತ್ತಿದ್ದ CDOನ ವಿಧಿಬದ್ಧವಾದ ಪತ್ರಗಳಿಗೆ ಸಂಬಂಧಿಸಿದಂತೆ ABN ಆಮ್ರೊ ಅದರ ತಪ್ಪುಬದಿಯಲ್ಲಿತ್ತು ಎಂಬುದು SEC ಆರೋಪವಾಗಿದೆ. ಅಷ್ಟೇ ಅಲ್ಲ, ABN ಆಮ್ರೊ ಖರೀದಿಸುತ್ತಿದ್ದ CDOಗಳು ಒಂದು ಮೂರನೇ ಪಕ್ಷದಿಂದ ಒಟ್ಟುಗೂಡಿಸಲ್ಪಟ್ಟಿರಲಿಲ್ಲ, ಆದರೆ ಅದರ ಬದಲಿಗೆ CDS ವ್ಯವಹಾರ ನಿರ್ವಹಣೆಯಲ್ಲಿನ ಒಂದು ಎದುರುಪಕ್ಷವಾಗಿದ್ದ ಹೆಡ್ಜ್‌ ಫಂಡ್‌ ಒಂದರ ಮಾರ್ಗದರ್ಶನದ ಮೂಲಕ ಅದು ನಡೆದಿದೆ ಎಂಬುದನ್ನು ಹೊರಗೆಡಹುವಲ್ಲಿ ವಿಫಲಗೊಳ್ಳುವ ಮೂಲಕ, IKB (ಒಂದು ಜರ್ಮನ್‌ ಬ್ಯಾಂಕು) ಮತ್ತು ABN-Amro ಈ ಎರಡಕ್ಕೂ ಗೋಲ್ಡ್‌ಮನ್‌ ಮೋಸಗೊಳಿಸಿದೆ ಎಂಬುದೂ ಸಹ SEC ಆರೋಪವಾಗಿದೆ. ಪಾಲ್‌ಸನ್‌ & ಕೊ ಎಂಬ ಹೆಸರಿನ ಈ ಹೆಡ್ಜ್‌ ಫಂಡ್‌, ಕರ್ತವ್ಯಲೋಪದ ಸನ್ನಿವೇಶದಲ್ಲಿ ಮಹತ್ತರವಾದ ಹಣಕಾಸಿನ ಪ್ರಯೋಜನವನ್ನು ಪಡೆದುಕೊಳ್ಳಲೆಂದು ನಿಂತಿತ್ತು.
## ಬ್ಯಾಂಕಿನ ಕಾರ್ಯಾಚರಣೆಗಳು
ABN AMRO ಬ್ಯಾಂಕ್‌ 15 ದೇಶಗಳಲ್ಲಿ ಕಚೇರಿಗಳನ್ನು ಹೊಂದಿದೆಯಾದರೂ, ಅದರ 32,000 ಉದ್ಯೋಗಿಗಳ ಪೈಕಿ ಹೆಚ್ಚೂಕಡಿಮೆ 5,000ದಷ್ಟು ಮಂದಿ ನೆದರ್ಲೆಂಡ್ಸ್‌‌‌ನಲ್ಲಿ ಕಾರ್ಯನಿರ್ವಹಿಸುತ್ತಿದ್ದಾರೆ. 14 ದೇಶಗಳಲ್ಲಿನ ಉನ್ನತ-ನಿವ್ವಳ-ಯೋಗ್ಯ ಗಿರಾಕಿಗಳ ಮೇಲೆ ಗಮನ ಹರಿಸುತ್ತಿರುವ ಒಂದು ಖಾಸಗಿ ಬ್ಯಾಂಕು ಹಾಗೂ ವಿಶೇಷತೆಯ ಮಾರುಕಟ್ಟೆಗಳಲ್ಲಿನ ಒಂದು ಪಾತ್ರಧಾರನಾಗಿ ಕಾರ್ಯನಿರ್ವಹಿಸುತ್ತಿರುವ ಒಂದು ವಾಣಿಜ್ಯ ಮತ್ತು ವ್ಯಾಪಾರೀ ಬ್ಯಾಂಕಿಂಗ್‌‌ ಕಾರ್ಯಾಚರಣೆಯು ಇದರ ವ್ಯವಹಾರದ-ಅಸ್ತಿತ್ವಗಳಲ್ಲಿ ಸೇರಿಕೊಂಡಿವೆ; ಸದರಿ ವಿಶೇಷತೆಯ ಮಾರುಕಟ್ಟೆಗಳಲ್ಲಿ, ಶಕ್ತಿ (ಇಂಧನ), ವ್ಯಾಪಾರಿ ಸರಕುಗಳು ಮತ್ತು ಸಾರಿಗೆಯಂಥ ವಲಯಗಳು ಮಾತ್ರವೇ ಅಲ್ಗದೇ, ದಳ್ಳಾಳಿಕೆ, ವಿನಿಮಯ & ಸುಫರ್ದು ಇವೇ ಮೊದಲಾದ ವಲಯಗಳೂ ಸೇರಿವೆ ಎಂಬುದು ಗಮನಾರ್ಹ ಸಂಗತಿ.
## ಹಣಕಾಸಿನ ದತ್ತಾಂಶ
:
::
:::
::::
:::::
::::::*ಮೂಲ: OpesC*'
## ಹಳೆಯ ವಿದ್ಯಾರ್ಥಿಗಳು
ABN AMROದ ಹಿಂದಿನ ಉದ್ಯೋಗಿಗಳು:
*‌‌ವ್ಲಾದಿಮಿರ್ ಗರ್ಜೆನಿಡ್ಜ್‌, ಹಿಂದೆ ಜಾರ್ಜಿಯಾದ ಪ್ರಧಾನಮಂತ್ರಿ ಆಗಿದ್ದವ, ABN AMROದ ಹಿಂದಿನ ಉದ್ಯೋಗಿ
## ಚಿಕ್ಕ-ಚೊಕ್ಕ ವಿಷಯಗಳು
### ಹೆಸರು ಬಳಕೆ ಮತ್ತು ಕಾಗುಣಿತ
ಎಲ್ಲವೂ ದಪ್ಪಕ್ಷರಗಳಲ್ಲಿರುವಂತೆ ABN AMRO ಎಂಬುದಾಗಿ ಬ್ಯಾಂಕು ಸ್ವತಃ ತನ್ನನ್ನು ಉಲ್ಲೇಖಿಸಿಕೊಳ್ಳುತ್ತದೆ; ತನಗೆ ಜನ್ಮಕೊಟ್ಟಿರುವ ಎರಡು ಬ್ಯಾಂಕುಗಳಾದ ಆಲ್ಜಿಮೀನ್‌ ಬ್ಯಾಂಕ್‌ ನೆಡೆರ್ಲೆಂಡ್‌ ಮತ್ತು ಆಮ್‌ಸ್ಟರ್‌ಡ್ಯಾಮ್‌‌ ಅಂಡ್‌ ರೋಟರ್‌ಡ್ಯಾಮ್‌ ಬ್ಯಾಂಕ್‌‌ ಇವುಗಳ ಹೆಸರುಗಳ ಒಂದು ಪ್ರಥಮಾಕ್ಷರಿಯನ್ನು ಇದು ಆಧರಿಸಿದೆ. ಎರಡನೇ ನಿದರ್ಶನದಲ್ಲಿ, ಪ್ರತಿಯೊಂದರ ಪಟ್ಟಣದ ಮೊದಲ ಎರಡು ಅಕ್ಷರಗಳು AMROವನ್ನು ರೂಪಿಸುತ್ತವೆ. ಆದಾಗ್ಯೂ, 'ABN'ನ ಪ್ರತಿ ಅಕ್ಷರವೂ ಪ್ರತ್ಯೇಕವಾಗಿ ಹೇಳಲ್ಪಡುವಂತೆ ಮತ್ತು 'Amro' ಎಂಬುದು ಒಂದು ಪದವಾಗಿರುವಂತೆ ಇದನ್ನು ಉಚ್ಚರಿಸಲಾಗುತ್ತದೆ; ಈ ಕಾರಣಕ್ಕಾಗಿಯೇ ಕೆಲವೊಂದು ಸುದ್ದಿ ಮಾಧ್ಯಮಗಳು ಇದರ ಹೆಸರಿನ ಕಾಗುಣಿತವನ್ನು 'ABN ಆಮ್ರೊ' ಎಂಬ ರೀತಿಯಲ್ಲಿ ಬರೆಯುತ್ತವೆ/ಹೇಳುತ್ತವೆ. ಬ್ಯಾಂಕಿನ ಕುರಿತಾದ ಲಿಖಿತ ಪಠ್ಯದಲ್ಲಿ ಎರಡೂ ಆವೃತ್ತಿಗಳನ್ನು ಬಳಸಲಾಗಿದೆಯಾದರೂ, ಕೇವಲ ದಪ್ಪಕ್ಷರಗಳ ಆವೃತ್ತಿಯನ್ನು ಬ್ಯಾಂಕು ಸ್ವತಃ ಬಳಸುತ್ತದೆ. ಮೌಖಿಕ ಸಂಭಾಷಣೆಗಳಲ್ಲಿ ಈ ಬ್ಯಾಂಕು ಕೆಲವೊಮ್ಮೆ ಕೇವಲ ABN ಬ್ಯಾಂಕ್‌ ಎಂದಷ್ಟೇ ಉಲ್ಲೇಖಿಸಲ್ಪಡುತ್ತದೆ.
### ಲಾಂಛನ ಮತ್ತು ಶೈಲಿ
ಹಸಿರು ಮತ್ತು ಹಳದಿ ಗುರಾಣಿ ಲಾಂಛನವನ್ನು ಲ್ಯಾಂಡರ್‌ ಅಸೋಸಿಯೇಟ್ಸ್‌ ಎಂಬ ವಿನ್ಯಾಸಗೃಹವು ABN AMROಗಾಗಿ 1991ರಲ್ಲಿ ವಿನ್ಯಾಸಗೊಳಿಸಿತು. ಈ ಬ್ಯಾಂಕು ಹಾಗೂ ಅದರ ಎಲ್ಲಾ ಅಂಗಸಂಸ್ಥೆಗಳಿಗೆ ಸಂಬಂಧಿಸಿದಂತೆ ಈ ವಿನ್ಯಾಸವು ಒಂದು ಬ್ರಾಂಡ್‌ ಆಗಿ ಉಪಯೋಗಿಸಲ್ಪಡುತ್ತಿದೆ.
## ಇವನ್ನೂ ನೋಡಿ
*ಬ್ಯಾಂಕಿಂಗ್‌‌ನ ಇತಿಹಾಸ
*ಪ್ರಧಾನ ವಿತರಣೆಗಾರರು
*ಐರೋಪ್ಯ ಹಣಕಾಸು ಸೇವೆಗಳ ದುಂಡುಮೇಜಿನ ಪರಿಷತ್ತು
## ಉಲ್ಲೇಖಗಳು
## ಬಾಹ್ಯ ಕೊಂಡಿಗಳು
* ABN AMRO ವೆಬ್‌ಸೈಟ್‌
* ABN ವಿಡಿಯೋ ಅಂಡ್‌ ಆಡಿಯೋ ಆನ್‌ ಮಾರ್ಕೆಟ್‌ವಾಚ್‌‌ 

ವರ್ಗ:ನೆದರ್ಲೆಂಡ್ಸ್‌ನ ಬ್ಯಾಂಕುಗಳು
ವರ್ಗ:ನೆದರ್ಲೆಂಡ್ಸ್‌ನಲ್ಲಿ ಪ್ರಧಾನ ಕಾರ್ಯಾಲಯವನ್ನು ಹೊಂದಿರುವ ಬಹುರಾಷ್ಟ್ರೀಯ ಕಂಪನಿಗಳು
ವರ್ಗ:ಲಂಡನ್ ಸ್ಟಾಕ್ ವಿನಿಮಯ ಕೇಂದ್ರದಲ್ಲಿ ಹಿಂದೆ ಪಟ್ಟೀಕರಿಸಲ್ಪಟ್ಟಿದ್ದ ಕಂಪನಿಗಳು
ವರ್ಗ:ನೆದರ್ಲೆಂಡ್ಸ್‌ನ ಗತಿಸಿದ ಕಂಪನಿಗಳು
ವರ್ಗ:1991ರಲ್ಲಿ ಸ್ಥಾಪಿತವಾದ ಬ್ಯಾಂಕುಗಳು
ವರ್ಗ:ಗ್ರುಪೊ ಸ್ಯಾಂಟ್ಯಾಂಡರ್‌
ವರ್ಗ:ರಾಯಲ್‌ ಬ್ಯಾಂಕ್‌ ಆಫ್‌ ಸ್ಕಾಟ್ಲೆಂಡ್‌ ಗ್ರೂಪ್‌
ವರ್ಗ:ABN AMRO